Ribe Stifts Adresseaviser, 1813-12-17
Efter at det forenede danske franske Corps af særdeles Overmagt var trængt tilbage, tog det en Stilling saaledes, at de Franske satte sig bag billen og de Danske bag Traven. For at vedligeholde Communicationen, blev den 2den danske Brigade, under Generalmajor Lasson befalet at gaae frem for at tage Siebenbaumen. Dette skeete den 5te December; de danske Tropper, indlagde sig største Ære, Oberstlieutenant Schaumberg, gik mod Steinhorst og Major L. Bardenfleth, paa høire Fløi, medens Divisionsadjutant v. Evald gik paa Siebenbaumen. Allevegne kastedes Fienden; men da man fik Efterretning at en stærk Colonne søgte at omgaae Positionen, gik Tropperne til Boden; der blev Fægtningen yderst hæftig; 60 fynske Dragoner gjorde et bil lant Indhug og det flesvigske Jnf. Regts, 1ste Bataillon angreb med Vajonetten og kastede Fienden med Kraft ud af Byen, Vort Tab er ringe i Forhold mod Fiendens; ikkun Ritmester Sønnichsen og Lieuten. Lobedang ere let saarede; en Mængde Fanger toges, men disse kunde, paa een ikkun let saaret Officeer og 24 Mand nær, et tages med, da Retraite maatte foretages ifølge Jndmeldinger fra alle Sider, at General Valmoden selv rykkede frem til Soutin med 7 Batailloner, 8 Eskadroner hver paa 300 Heste og et betydeligt Artillerie. Den fiendtlige Høistcommanderende, Oberst Burg, skal være dræbt; af de fangne saarede Officerer tog man Æresord, ei at tiene før Udvexling. Blandt disse vare især haardt saarede Major Burgsdorff og Capitain Baron Gemming. Jmidlertid fik Hs. Durchl. General Prinds Fredrik til Hessen Efterretning, at Marskalk Prinds Eckmühvar gaaet til Hamburg med samtlige franske Tropper, og at Fienden paa alle Puncter rykkede stærkt frem; ligesaa meldtes at de Svenske vare gaaede over Elben og forenede sig med General Valmodens Tropper. Prindsen maatte derfor vige Overmagten; han forlod Lübeck, og lod dem franske General Lallemand blive der tilbage, for at underhandle om denne franske Byes Overgave. Man tilstod Generalen frie Afmarsch, og gav Løvte ei i 24 Timer at angribe ham. Hs. Durchl. Prinds Fredrik forlod derefter, efter en levende Forpostaffaire, sin Stilling ved Oldesloh, og gik, dog uden at foruroligges tilbagetil Bornhoft; underveis stødte General Lallemand til ham i Segeberg, med Lübecks Besætning (hvoriblandt et polsk Regiment Lanciers). Alle Syge, samt alle gjorte Krigsfanger transporteredes i Forveien til Kiel Den 7de December brød Hs. Durchl. op; han lod den 2den Brigade marschere paa Pree, og den 1ste over Nettelsen til Positionen ved Dorfgarten ved Kiel; General Lallemand befaledes at giøre Arriergarden. Den ne General blev derfor i Bornhoft til Brigaderne vare brudt op og afmarscherede. Et stærkt Cavallerie havde alt forfulgt denne General lige fra Segeberg af, noget Ophold gav det, at Broen ved Hamdorff blev afbrudt, men paa Planen ved Bornhoft naaede Fienden Arriergarden. Denne havde kun to svage Eskadroner Lanciers og tre Eskadroner holsteenske Ryttere, de kunde derfor ei modstaae Angreb af 12 Eskadroner (4 Mørner, 4 Schill og 4 skaanske Husarer), men kastedes gjennem Bornhoft. Men der modtoges Fienden af 3die Bataillon Oldenborg, 1ste Bataillon Dronningen og 2den Bataillon slesvigske Jægere; de kastede ham tilbage. Cavalleriet satte sig igien, Fienden blev pousseret til hinside Bornhoft og Retraiden vedbleves derefter uden at foruroliges videre, efter Bestemmelsen til Kiel. Tropperne vare særdeles fatiquerede, og Prindsen maatte derfor holde Positionen ved Dorfgarten, til han troede Folket istand til den videre Marsch til Rendsborg, paa Grund af Fiendens saa langt overlegne Cavallerie, havde Prindsens maattet marschere om af Kiel, da Plainerne af den lige Vei til Rendsborg ere for mange og store. Den 9de December passerede Hs. Durchlaut. Kanalen, og den 10de gik han til Rendsborg; ogsaa General Dörnberg var gaaet over Eideren ved Kluvensick med 2 Regimenter Cavallerie, 6 Batailloner og 10 Kanoner; Prindsen stødte paa ham ved Sehstedt, slog ham, og tog 400 Mand fangne, blandt disse Prinds Gustav af Meklenborg. Vort Tab derved var ei stort, ingen Officeer dræbt eller haardt saaret. Den 10de December kom den østerrigske Legationssecretair Baron Foulon til Gottorf, da han kom dertil om Aftenen sildig, maatte han blive Natten over i Gottorf, at Frygt for de sværmende Partier. Den 11te om Morgenen bragte han Forslaget om Vaabenstilstanden til General Dörnberg, som antog det. 3 Regimenter af den jydske Reserve vare den 10de og Natten mellem denne og den 11te ankomne i Slesvig. Det jydske Regiment lette Dragoner er efter en Marsch og vedvarende Fægtning af 15 Timer lykkeligen ankommet fra Wandsbeck til Rendsborg. Tabet af Mandskab er kun ringe; men desmere beklages Tabet af Oberste Bonnichsen, en udmærket og meget duelig Officeer, Liutenant Ursin, og en tredie Officeer, hvilke ere faldne. J ovrigt er paa den hele Retraite fra Steckenitzen af og indtil Rendsborg ingen Officeer dræbt eller haardt saaret, kun meget faa ere let blesserede. Vort Tab af Mandskab er ubetydeligt.